Държавен вестник, бр. 57, 2002 г., стр. 12

С Т Р .  12
Д Ъ Р Ж А В Е Н   В Е С Т Н И К
Б Р О Й  57
ПОСТАНОВЛЕНИЕ № 114
ОТ 31 МАЙ 2002 Г.
за приемане на Наредба за условията и реда за
разпределяне и разходване на средствата от
Фонда за покриване на разходите за привати-
зация към Агенцията за приватизация
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за услови-
ята и реда за разпределяне и разходване на сред-
ствата от Фонда за покриване на разходите за
приватизация към Агенцията за приватизация.
Заключителни разпоредби
§ 1. В Постановление № 1 на Министерския
съвет от 2002 г. за изпълнението на държавния
бюджет на Република България за 2002 г. (обн.,
ДВ, бр. 5 от 2002 г.; изм. и доп., бр. 36 от 2002 г.)
чл. 48 се отменя.
§ 2. Постановлението влиза в сила от деня
на обнародването му в “Държавен вестник”.
Министър-председател:
Симеон Сакскобургготски
Главен секретар на Министерския съвет:
Севдалин Мавров
НАРЕДБА
за условията и реда за разпределяне и разход-
ване на средствата от Фонда за покриване на
разходите за приватизация към Агенцията за
приватизация
Чл. 1. С наредбата се определят условията и
редът за разпределяне и разходване на средст-
вата от Фонда за покриване на разходите за
приватизация към Агенцията за приватизация,
наричан по-нататък “фонда”.
Чл. 2. (1) Източници за набиране на средст-
вата по фонда са:
1. сумите по чл. 8, ал. 1, т. 2 от Закона за
приватизация и следприватизационен контрол
(ЗПСК);
2. сумите по чл. 8, ал. 4, т. 1 ЗПСК;
3. лихвите по сметката на фонда.
(2) Средствата по ал. 1, т. 1 се превеждат от
Министерството на финансите до 21-во число
на месеца, следващ съответното тримесечие.
Чл. 3. Средствата от фонда се разходват за:
1. финансиране на приватизационния про-
цес, включително:
а) заплащане на анализи на правното състо-
яние, информационни меморандуми и оценки на
дружества с държавно участие в капитала, под-
лежащо на приватизация, когато изготвянето им
е възложено от Агенцията за приватизация;
б) заплащане на становища и експертизи,
възложени от Агенцията за приватизация;
в) разходи, свързани с възлагането на ин-
вестиционни посредници на подготовката и
сключването на приватизационни сделки в съ-
ответствие с чл. 5, ал. 1 ЗПСК—при продажба
на притежавани от държавата акции чрез пу-
блично предлагане;
г) заплащане на възнаграждения на посред-
ници и на други лица, на които в съответствие
с чл. 5, ал. 2 ЗПСК са възложени експертни
дейности и задачи по подготовката за привати-
зация и осъществяването на приватизационния
процес, включително процесуално представи-
телство, когато възложител е Агенцията за
приватизация;
д) публикации и реклами в български и чуж-
дестранни издания и други форми на маркетинг;
е) командировки в страната и в чужбина,
свързани с дейността по изпълнението на при-
ватизационните планове;
ж) външни услуги, включително телекому-
никационни и пощенски услуги, свързани с дей-
ността по изпълнението на приватизационни-
те планове;
з) финансово и материално-техническо оси-
гуряване на дейностите по подготовката, изгот-
вянето и продажбата на информационни мемо-
рандуми, на тръжна и конкурсна документация;
и) заплащане на такси и комисиони, свърза-
ни с усвояване на задържаните като санкция
депозити за несключени договори при участие
в търгове или конкурси;
к) други разходи за мероприятия и дейности,
създаващи условия за изпълнението на годиш-
ните планове за работа по чл. 6, ал. 1 ЗПСК;
2. материално-техническо осигуряване на
дейностите по приватизацията, включително:
а) придобиване, ремонт и поддръжка на дъл-
готрайни материални активи;
б) придобиване и поддръжка на дълготрай-
ни нематериални активи;
в) придобиване на краткотрайни материални
активи, в това число за канцеларски материали,
консумативи, резервни части за хардуер и други;
3. обучение и повишаване квалификацията
на служители и специалисти от администраци-
ята на Агенцията за приватизация, включител-
но чрез организиране и финансиране посещава-
нето на курсове за професионална квалифика-
ция, езиково обучение, провеждане на семина-
ри за обучение и други дейности;
4. допълнително стимулиране на служите-
лите в Агенцията за приватизация в съответст-
вие с утвърдената по реда на чл. 4, ал. 1 приход-
на и разходна част на фонда.
Чл. 4. (1) Приходната и разходната част на
фонда се съставя в съответствие с единната бю-
джетна класификация и се утвърждава от Мини-
стерския съвет по предложение на Агенцията за
приватизация, одобрено от Надзорния є съвет и
съгласувано с министъра на финансите.
(2) Предложението по ал. 1 се изготвя съоб-
разно одобрения годишен план за работа и се
внася в Министерския съвет не по-късно от един
месец преди внасянето в Народното събрание
на проекта на Закон за държавния бюджет на
Република България за съответната година.
(3) Корекциите по утвърдената приходна и
разходна част на фонда за съответната година
се извършват по реда на чл. 47а от Закона за
устройството на държавния бюджет.